EU Login aðgangur veitir aðgang að mismunandi þjónustum og kerfum sem notuð eru í tengslum við umsóknir og styrki , t.d. til að sækja um OID númer . Öll samtök og samstarfsaðilar þurfa að vera með OID númer til að hægt sé að sækja um styrk . Umsóknarferlið er algjörlega rafrænt , sem þýðir að þú fyllir út og skilar umsókninni á netinu . Lýsingu á eyðublaðinu og tengill á ítarlegri leiðbeiningar má finna undir kaflanum „ Guidelines “ í umsókninni . Skyldureitir í umsókninni eru merktir með rauðu og til að hægt sé að senda inn umsóknina þarf að vera búið að fylla inn í alla slíka reiti . Eyðublaðið er vistað sjálfkrafa á 2 sekúndna fresti . Ef umsókninni er lokað ( farið út af síðunni ) er hægt að nálgast hana aftur í „ My Applications “ flipanum á forsíðu umsóknarkerfisins . Sé þörf á að gera leiðréttingar eða breytingar á umsókn eftir að hún hefur verið send inn er hægt að opna hana aftur og senda inn þar til umsóknafrestur rennur út . Þegar þú hefur sent umsóknina inn birtast skilaboð um það hvort skilin hafi gengið í gegn eða ekki . Skannaðu inn undirrituðu síðuna . Einungis er mögulegt að senda tíu fylgiskjöl með hverri umsókn samtals að hámarki 10240 KB . Ef nauðsynlegt er til dæmis að senda afrit af fleiri en einum samstarfssamningi má skanna þá alla inn í sama skjalið . Þú verður að hafa samband við okkur innan tveggja klukkustunda frá því að umsóknarfrestur rennur út til þess að fá aðstoð . Athugið að tveggja klukkustunda reglan gildir aðeins ef um alvarlega tæknilega örðugleika er að ræða . Vinsamlegast athugið : Allt umsóknarferlið er rafrænt sem og umsóknareyðublöðin . Umsóknareyðublöð eru sett inn á vefinn nokkrum vikum fyrir umsóknarfrest og er það auglýst sérstaklega þegar þau eru aðgengileg .